*Tämä artikkeli käsittelee Asikkalan Vääksyä. Vääksy on myös kartano Kangasalla ja Kangasalan kaupunginosa .*
Vääksy sijaitsee Päijänteen ja Vesijärven välisellä kannaksella.
Vääksyn kanava.
**Vääksy** on Asikkalan kunnan keskustaajama, joka sijaitsee Päijänteen ja Vesijärven välisellä kannaksella. Alueen läpi kulkee Vääksyn kanava, valtatie 24 sekä seututie 313:n ja seututie 314:n yhtenäinen väylä. Vääksyssä sijaitsee linja-autoasema ja Tallukan pikavuoropysäkki. Linja-autoasema muutti 1. kesäkuuta 2009 Vääksyn vanhalle torille. Vääksyssä on noin 5000 asukasta 

Kunnan osassa yhdistyvät liikekeskus, virastot ja asuinalue. Vääksy on myös tie-, linja-auto- ja vesiliikenteen risteystaajama. Lahden ja Jämsän väliseltä tie- ja linja-autoreitiltä on Vääksyssä yhteys Lahden, Sysmän ja Hartolan väliselle reitille. Vääksyssä erkanevat Lahden ja Jyväskylän sekä Lahden ja Heinolan väliset vesireitit. Asikkalan kirkonkylään on maa- ja vesiteitse matkaa Vääksystä noin 6 kilometriä pohjoisluoteeseen.

Vääksy kuuluu keskustaajamiin, joissa palvelut sijaitsevat lähinnä yhdellä pääkadulla. Päijänteen rantojen muihin kuntakeskuksiin verrattuna Vääksyn maisemasta tekee poikkeuksellisen järvien välinen kanava ja kannas yhdistettynä harjumaisiin korkeuseroihin. 

Päijät-Hämeen liiton 2016 maakuntavaltuuston vahvistamassa Päijät-Hämeen maakuntakaavassa vuodelta 2014 Vääksyn keskustatoimintojen alue on 184 hehtaarin laajuinen, mikä on merkitty C1:llä kaavaan.

Avoimet kylät
-------------

Valtakunnalliseen Avoimet kylät -tapahtumaan Vääksyssä 8. kesäkuuta 2019 osallistuvat Vääksyn kanavalla toimivat Vanhan Vääksyn Kehittämisyhdistys ry ja Lahden ammattikorkeakoulu sekä toisessa tapahtumassa Vanhan Vääksyn toimija, Vanhan Vääksyn kehittämisyhdistys.

Vanha Vääksy
------------

Vanha Vääksy on kanavan ympäristössä sijaitseva kulttuurillisesti merkittävä alue, johon kuuluu mm. Vääksyn kanava ja siinä kuohuva koski, vanha vesimylly ja rakennukset.

Katso myös
----------

* Anianpelto
* Hämeenlinna–Anianpelto-rata
* Vääksyn rullarata
* Vääksyn jäähalli

Lähteet
-------

1. ↑  Perustietoa Asikkalasta *Asikkala*. Viitattu 9.7.2023.
2. ↑  Asikkalan kunta, Tekninen toimi: Muutoksia Vääksyn linja-autoliikenteessä *asikkala.fi*. Viitattu 7.6.2009. [vanhentunut linkki]
3. ↑
4. ↑
5. ↑  Vanha Vääksy *Asikkala*. Viitattu 9.7.2023.
6. ↑  Vanha Vääksy *Vanha Vääksy*. Viitattu 9.7.2023.

Aiheesta muualla
----------------

* Kuvia tai muita tiedostoja aiheesta **Vääksy** Wikimedia Commonsissa

Asikkala

|  |  |
| --- | --- |
| Kylät ja kyläkokonaisuudet\* | Anianpelto | Asikkalan kirkonkylä | Hillilä | Iso-Äiniö | Joenniemi | Kalkkinen | Keltaniemi |Kopsuo | Kurhila | Mustjärvi\* | Myllykselä | Paakkola | Pulkkila | Pätiälä | Reivilä | Riihilahti | Salo | Salonsaari\* | Särkijärvi | Urajärvi | Vehkoo | Vesivehmaa | Viitaila | Vähimaa | Vähä-Pulkkila' | Vähä-Äiniö | Vääksy\* |
| Järvet | Ruotsalainen | Päijänne | Vesijärvi |
| Luonnonsuojelualueet | Asikkalan letot | Aurinkovuori | Evon alue | Kinissaari | Kutajärven alue | Mukkulammi | Päijänteen alue | Päijänteen kansallispuisto | Pitkäkallion metsä | Riihikallio-Pilkanmäki | Romioja | Tupsuvuori | Urajärvi | Valtionkärki | Vanhan kartanon idänverijuurialue | Vähä-Pulkkila | Vähäpää |
| Rakennukset ja rakennelmat | Asikkalan kirjasto | Asikkalan kirkko | Jenkkapirtti | Kalkkisten kanava | Lahti-Vesivehmaan lentokenttä | Päijät-Hämeen ilmailumuseo | Päijännetunneli | Vääksyn kanava |

Päijät-Hämeen maakunnan kuntien hallinnolliset keskukset

|  |
| --- |
| Hartolan kirkonkylä • Heinolan keskustaajama • Järvelä (Kärkölä) • Kausala (Iitti) • Lahden keskustaajama • Orimattilan keskustaajama • Padasjoen kirkonkylä • Salpakangas (Hollola) • Sysmän kirkonkylä • Vääksy (Asikkala) |
| Katso myös: Luettelo Suomen taajamista • Luettelo Suomen kunnista |